**Tiesību akta projekta sākotnējās ietekmes novērtējuma ziņojums (anotācija) par Ministru kabineta noteikumiem „** **Kārtība, kādā Valsts vides dienests pieņem lēmumu**

**par atļauju ievest atkritumus reģenerācijai un lēmumu par atkritumu ievešanas aizliegumu”**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Kārtība, kādā Valsts vides dienests pieņem lēmumu par atļauju ievest atkritumus reģenerācijai un lēmumu par atkritumu ievešanas aizliegumu” (turpmāk – noteikumu projekts) ir izdots saskaņā ar Atkritumu apsaimniekošanas likuma 42.panta ceturto daļu. |
| 2. | Pašreizējā situācija un problēmas | Atkritumu apsaimniekošanas likuma 42.panta trešā daļa paredz, ka atkritumus reģenerācijai vai sadedzināšanai, ja sadedzināšana klasificējama kā atkritumu reģenerācija, ir atļauts ievest tikai tādā gadījumā, ja valsts teritorijā darbojas atkritumu reģenerācijas iekārtas, kurām ir atbilstoša jauda un kuru īpašnieks ir saņēmis atļauju attiecīgo atkritumu reģenerācijai, un atkritumu ievešanas rezultātā netiek apdraudēta atkritumu apsaimniekošanas valsts plāna vai reģionālajos plānos noteiktā Latvijas teritorijā radīto atkritumu apstrāde un reģenerācija. Savukārt Atkritumu apsaimniekošanas likuma ceturtā daļa nosaka, ka Valsts vides dienests pieņem lēmumu par atkritumu ievešanas aizliegumu, ja konstatē, ka netiek ievēroti šā panta trešās daļas nosacījumi. Valsts vides dienests pirms attiecīgo atkritumu ievešanas izvērtē atkritumu sadedzināšanas iekārtas jaudu un plānoto sadedzināmo atkritumu apjomu un veidu, ņemot vērā informāciju par to valsts teritorijā radīto sadzīves atkritumu daudzumu, kuri ir piemēroti sadedzināšanai attiecīgajās sadedzināšanas iekārtās atbilstoši šo iekārtu darbībai izsniegtajai A vai B kategorijas piesārņojošās darbības atļaujai. Šobrīd Latvijas normatīvajos aktos nav noteikta kārtība, kādā Valsts vides dienests pieņem lēmumu par atļauju ievest atkritumus reģenerācijai un lēmumu par atkritumu ievešanas aizliegumu. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Noteikumu projekts paredz, ka Valsts vides dienests pieņem lēmumu par atļauju ievest atkritumus reģenerācijai un izsniedz piekrišanu atbilstoši Eiropas Parlamenta un Padomes 2006.gada 14.jūnija regulai Nr.1013/2006 par atkritumu sūtījumiem (turpmāk – regula Nr.1013/2006), ja atkritumi tiek sūtīti reģenerācijai iekārtās, kuru darbībai atbilstoši normatīvajiem aktiem par piesārņojumu ir izsniegta atļauja A vai B kategorijas piesārņojošas darbības veikšanai, kurā ir norādīta kodam R1, R2, R3, R4, R5, R6, R7, R8, R9, R10 vai R11 atbilstoša atkritumu reģenerācijas darbība saskaņā ar normatīvajiem aktiem par atkritumu reģenerācijas un apglabāšanas viediem.  Valsts vides dienests pieņem lēmumu par atļauju ievest atkritumus uz reģenerācijas iekārtu vai pieņem lēmumu par atteikumu ievest atkritumus uz reģenerācijas iekārtu regulas Nr.1013/2006 9.pantā noteiktajā termiņā. |
| 5. | Projekta izstrādē iesaistītās institūcijas | Projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Atkritumu apsaimniekošanas komersanti, kuri ieved Latvijā atkritumus reģenerācijai. Atkritumu reģenerācijas iekārtu operatori. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Atkritumu radītāji un valdītāji. |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Noteikumu projekts neparedz jaunas administratīvās prasības un nerada papildus administratīvo slogu, tā kā nav paredzētas jaunas administratīvās procedūras. |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Nav attiecināms. |
| 2. | Cita informācija | Nepieciešams izdarīt grozījumus Atkritumu apsaimniekošanas likumā, nosakot kārtību, kādā var apstrīdēt un pārsūdzēt Valsts vides dienesta pieņemtos lēmumus par atļauju ievest atkritumus reģenerācijai vai par atteikumu izsniegt minēto atļauju. Minētos grozījumus ir paredzēts iekļaut likumprojektā “Grozījumi Atkritumu apsaimniekošanas likumā” (VSS-78), kurš tika izsludināts Valsts sekretāru sanāksmē 2016.gada 28.janvārī. |

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Normatīvā akta projekts 2016.gada 19.februārī tika ievietots Vides aizsardzības un reģionālās attīstības ministrijas mājas lapā. |
| 2. | Sabiedrības līdzdalība projekta izstrādē | Pašreiz komentāri nav saņemti. Sadaļa tiks precizēta pēc tam, kad būs beidzies termiņš priekšlikumu iesniegšanai. |
| 3. | Sabiedrības līdzdalības rezultāti | Pašreiz komentāri nav saņemti. Sadaļa tiks precizēta pēc tam, kad būs beidzies termiņš priekšlikumu iesniegšanai. |
| 4. | Saeimas un ekspertu līdzdalība | Projekts šo jomu neskar |
| 5. | Cita informācija | Nav |

*Anotācijas III, V, VII sadaļa – projekts šīs jomas neskar*

Vides aizsardzības un

reģionālās attīstības ministrs K.Gerhards

Vīza:

Valsts sekretāra p.i. E.Turka

19.02.2016.; 10:00

657

I.Donina

67026515; [ilze.donina@varam.gov.lv](mailto:ilze.donina@varam.gov.lv)