LATVIJAS REPUBLIKAS MINISTRU KABINETS

2016.gada\_\_\_\_\_\_\_\_\_\_ Noteikumi Nr.

Rīga Prot.Nr.

**Kārtība, kādā Valsts vides dienests pieņem lēmumu**

**par atļauju ievest atkritumus reģenerācijai un lēmumu par atkritumu ievešanas aizliegumu**

Izdoti saskaņā ar

Atkritumu apsaimniekošanas likuma

42.panta ceturto daļu

1. Noteikumi nosaka kārtību, kādā Valsts vides dienests pieņem lēmumu par atļauju ievest atkritumus reģenerācijai un lēmumu par atkritumu ievešanas aizliegumu.
2. Valsts vides dienests pieņem lēmumu par atļauju ievest atkritumus reģenerācijai un izsniedz piekrišanu atbilstoši Eiropas Parlamenta un Padomes 2006.gada 14.jūnija regulai Nr.1013/2006 par atkritumu sūtījumiem (turpmāk – regula Nr.1013/2006), ja atkritumi tiek sūtīti reģenerācijai iekārtās, kuru darbībai atbilstoši normatīvajiem aktiem par piesārņojumu ir izsniegta atļauja A vai B kategorijas piesārņojošas darbības veikšanai, kurā ir norādīta kodam R1, R2, R3, R4, R5, R6, R7, R8, R9, R10 vai R11 atbilstoša atkritumu reģenerācijas darbība saskaņā ar normatīvajiem aktiem par atkritumu reģenerācijas un apglabāšanas viediem.
3. Ja atkritumu sūtījums ir paredzēts ar kodu R 12 apzīmētajai atkritumu reģenerācijas darbībai atbilstoši normatīvajiem aktiem par atkritumu reģenerācijas un apglabāšanas veidiem, paziņotājs regulas Nr.1013/2006 izpratnē Valsts vides dienestā vienlaikus ar regulas Nr.1013/2006 4.pantā minēto paziņojumu iesniedz atkritumu reģenerācijas iekārtas operatora izsniegtu rakstisku apliecinājumu par to, attiecīgajās reģenerācijas iekārtās ir iespējams veikt attiecīgajā pieteikumā minētā atkritumu veida un daudzuma reģenerāciju.
4. Valsts vides dienests pieņem lēmumu par atļauju ievest atkritumus uz reģenerācijas iekārtu vai pieņem lēmumu par atteikumu ievest atkritumus uz reģenerācijas iekārtu regulas Nr.1013/2006 9.pantā noteiktajā termiņā.

Ministru prezidents M.Kučinskis

Vides aizsardzības un

reģionālās attīstības ministrs K.Gerhards

Iesniedzējs:

Vides aizsardzības un

reģionālās attīstības ministrs K.Gerhards

Vīza:

Valsts sekretāra p.i. E.Turka

19.02.2016.; 10:00

257

I.Donina

67026515; [ilze.donina@varam.gov.lv](mailto:ilze.donina@varam.gov.lv)